मुंबई. शगुफ्ता रफीक फिल्म इंडस्ट्री में पर्दे के पीछे का वो नाम है, जिसे कम ही लोग जानते हैं। लेकिन उनके स्ट्रगल की स्टोरी बहुत ही दर्द भरी है। कम ही लोग जानते होंगे कि 'आशिकी 2' जैसी फिल्मों की ये राइटर 17 साल की उम्र में प्रॉस्टिट्यूट बन गई थी। यह खुलासा खुद शगुफ्ता ने एक इंटरव्यू के दौरान किया था। उन्होंने कहा था, "साढ़े सत्रह साल की उम्र में मैं प्रॉस्टिट्यूट बन गई थी। एक अजनबी के साथ वर्जिनिटी खोना बहुत दर्दनाक होता है। 27 साल की उम्र तक मैं एक आदमी से दूसरे आदमी के पास जाती रही। मेरी मां यह जानती कि मैं प्रॉस्टिट्यूशन कर रही हूं।" मां को लेकर रहा कन्फ्यूजन...
शगुफ्ता ने इस इंटरव्यू में खुलासा किया था कि वे अपनी बायलॉजिकल मां को नहीं जानती थीं। उनके मुताबिक, वे अनवरी बेगम (जिन्होंने उन्हें गोद लिया था) को अपनी मां के रूप में देखती थीं। वे कहती हैं, "उस वक्त मेरे जन्म को लेकर तीन तरह की बातें कही जाती थीं। एक कि मैं अपने जमाने की फेमस एक्ट्रेस और डायरेक्टर बृज सदाना की पत्नी (कमल सदाना की मां) सईदा खान की बेटी हूं। दूसरी कि मैं किसी ऐसी मां की बेटी हूं, जिसने किसी अमीर आदमी से संबंध बनाए और पैदा करके मुझे छोड़ दिया। तीसरी यह कि मेरे पेरेंट्स झोपड़पट्टी में रहते हैं और उन्होंने मुझे फेंक दिया था। मैं दो साल की थी, जब सईदा की शादी बृज साहब से हुई। अक्सर, जब लोग मुझे अनवरी बेगम के साथ देखते थे तो कहते थे, 'नानी के साथ जा रही हो।'
आगे की स्लाइड्स में पढ़िए शगुफ्ता के स्ट्रगल की बाकी स्टोरी...
hin_Deva hin_Deva bho_Deva